
Peremehetuks ehitisteks bilanssi võtmine
aadressil Kulgusadama tee 10b
1.  Asjaolud ja menetluse käik
Narva Linnavolikogu 18.12.2014. a otsusega nr 140 tunnistati peremehetuks ehitisteks Narva linnas, Kulgu sadamas Kulgusadama tee 10b asuvad betoonplats ja kai osa.
OÜ Uus Maa Kinnisvarabüroo Virumaa ekspertarvamusele nr 1155/1114 VK on hoonestamata maatüki (betoonlats ja kai osa) aadressil Kulgusadama tee 10b, Narva linn, Ida-Virumaa, turuväärtus on 14 400 (neliteist tuhat nelisada) eurot.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsusega või valla või linna põhimäärusega on pandud täitmiseks valitsusele.
Vabariigi Valitsuse 08.08.1996. a määruse nr 211 kinnitatud “Peremehetu ehitise hõivamise kord” punkti 14 kohaselt pärast kohaliku omavalitsuse volikogu otsuse jõustumist ehitise peremehetuse tuvastamise kohta võtab hõivaja ehitise oma valdusse. Korra alusel hõivata vallasasjaks olevat ehitist.     

3. Otsus

Narva Linnavalitsuse Arhitektuuri-ja Linnaplaneerimise Ametil võtta oma bilanssi Narvas aadressil Kulgusadama tee 10b asuvad ehitised (betoonplats ja kai osa), mille turuväärtus on 14 400 (neliteist tuhat nelisada) eurot.
4. Rakendussätted

4.1.  Narva Linnakantseleil teha korraldus teatavaks Narva Linnavalitsuse Arhitektuuri-ja Linnaplaneerimise Ametile.

4.2.  Korraldus jõustub seadusega sätestatud korras.

4.3.  Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva  jooksul arvates Narva Linnavalitsuse poolt korralduse teatavakstegemist.

